अपनी जमीन बचाने के लिए थेड़ी के लोगों ने बनाई पिंड भलाई कमेटी
पुडाकी ओर से साहिब नगर उर्फ थेड़ी में अवैध कब्जों के लग रहे आरोपों के बाद अब स्थानीय लोगों ने पिंड भलाई कमेटी बनाकर पुडा से सीधी लड़ाई की योजना बनाई है। रविवार को कमेटी का उद्घाटन सरपंच जगदीश सिंह ने किया। इस दौरान कमेटी के ओहदेदारों ने बताया कि थेड़ी की जमीन 1968 में पुडा ने अर्बन अस्टेट फेस 1 के लिए 174 एकड़ जमीन एक्वायर की थी, जिसमें फिरनी और आबादी की जमीन शामिल थी। इसके दो प्लेन गिनती पर मिनती 1970 में बनाकर 75 फीसदी अलाटमेंट कर दी गई। इस बारे में नगर निवासियों ने हाईकोर्ट में रिट डाल दी और गांव वासियों ने आबादी संबंधी स्टे आर्डर ले लिया, इसका फैसला हाईकोर्ट ने गांव के पक्ष में किया गया।
उन्होंने बताया कि पुडा द्वारा 72 एकड़ जमीन के दो नोटिफिकेशन अवार्ड 304-305 21 मार्च 1974 को जारी किए, जिसमें कुछ फिरनी और 122 कनाल 6 मरले आबादी की जमीन खसरा नंबर 50 में सब खसरा नंबर बनाकर एक्वायर की गई शामिल है। एक्वायर करने के समय जमीन का कोई नक्शा, मिनती रिपोर्ट और कब्जा रिपोर्ट तैयार नहीं की गई, ही इसका अब तक आगे अलाटमेंट के लिए गिनती और मिनती प्लान बनाए गए। इस तरह 72 एकड़ जमीन का अवार्ड 304-305 को लागू ही नहीं किया जोकि नगर निवासियों के साथ बड़ा धोखा है।
17 साल बाद पुडा ने अपनी गलतियों को छुपाने के लिए नंबरिंग प्लान 1970 जिसकाे हाईकोर्ट ने बेड इन लो कहकर खत्म कर दिया कि इसकी कापी दोबारा तैयार की , जिसको अवैध तौर पर 304,305 अवार्ड के साथ जोड़ना, पुडा विभाग की जानबूझकर की गलती धोखा देना है। पुडा के पास एक्वायर की गई फिरनी रेवन्यू रिकार्ड अनुसार 10 कनाल, 10 मरले है, जिसका पुडा के पास कोई रिकार्ड नहीं है। रेवन्यू रिकार्ड के अनुसार 20 कनाल, 6 मरले फिरनी गांव के नाम बोलती है, जबकि इस फिरनी पर पुडा ने अवैध कब्जा किया हुआ है।
गांव की लाल लकीर के अंदर बसते नगर निवासियों को पुडा द्वारा अवैध तौर पर काबिज बताकर तंग परेशान किया जा रहा है। जबकि अर्बन अस्टेट फेस 1 नाजायज बनी हुई है क्योंकि सारी की सारी अलाटमेंट 1970 के प्लान अनुसार पुडा ने मानकर ली है। इसको हाईकोर्ट ने बेड इन लॉ करके खत्म किया है। नगर निवासियों ने पंजाब सरकार से जांच करवाने अस्टेट दफ्तर द्वारा तंग परेशान करने पर रोक लगाने की मांग की है। इस मौके पर जनरल सेक्रेटरी हरभजन सिंह, निर्मल सिंह सैफदीपुर भी मौजूद रहे।
कमेटी के दफ्तर का उद्घाटन करते गांव के सरपंच और अन्य लोग।
hin_Deva hin_Deva hin_Deva hin_Deva hin_Deva bho_Deva